Diari Oficial de la Generalitat Valenciana


Sumari del DOGV 4074, del 29-08-2001 (2001/7300)

Bases per a la provisió d'una plaça de policia local, categoria d'agent i bases per a la provisió d'una plaça de policia local, categoria d'agent, pel procediment de consolidació de l'ocupació temporal, vacants en la plantilla de l'Ajuntament de Banyeres de Mariola.
--------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4074

Data del DOGV
:   29-08-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/7300


Data del document
:   18-06-2001

Organisme emissor
:   Ajuntament de Banyeres de Mariola

Tipus de document
:   Convocatòria

Descriptors 

:   * Banyeres de Mariola
    * administració local
    * policia
    * concurs administratiu

Bases per a la provisió d'una plaça de policia local, categoria d'agent i bases per a la provisió d'una plaça de policia local, categoria d'agent, pel procediment de consolidació de l'ocupació temporal, vacants en la plantilla de l'Ajuntament de Banyeres de Mariola. [2001/S7300]
  
La Comissió de Govern, en la sessió del dia 18 de juny de 2000, va acordar convocar el procediment selectiu per a la provisió en propietat de dues places d'agent de policia local, una per oposició lliure i l'altra per concurs oposició lliure pel procediment de consolidació d'ocupació temporal; places vacants en la plantilla del personal funcionari d'aquest ajuntament incloses en l'oferta d'ocupació pública corresponent a l'any 2001, aprovada i ampliada per acord de Comissió de Govern de 22 de gener i 7 de maig de 2001, respectivament. La convocatòria es regirà per les bases següents:
  
Bases per a la provisió d'una plaça de policia local, categoria d'agent, vacant en la plantilla de l'Ajuntament de Banyeres de Mariola.
  
Bases de la convocatòria per a proveir en propietat una plaça de policia local, escala bàsica, categoria d'agent, de conformitat amb el que estableix la Llei 7/1985, de 2 d'abril; Reial Decret Legislatiu 781/1986, de 18 d'abril; Decret 69/1986, de 2 de juny (DOGV 20.06.1986); Reial Decret 896/1991, de 7 de juny; Reial Decret 2.617/1985, de 9 de desembre; Llei 6/1999, de 19 d'abril, de la Generalitat Valenciana; Decret 88/2001, de 24 d'abril del Govern Valencià pel qual s'estableixen les bases i criteris generals uniformes per a la selecció, promoció i mobilitat de totes les escales i categories de policia local de la Comunitat Valenciana i altres normes d'aplicació.
  
1. Objecte de la convocatòria
  
L'objecte d'aquesta convocatòria és la provisió en propietat mitjançant oposició per torn lliure, d'una plaça d'agent de la policia local, escala administració especial, subescala serveis especials, classe policia local, enquadrada en l'escala bàsica, la qual li correspon el nivell C de titulació.
  
2. Condicions dels aspirants
  
Per a ser admesos a la realització de les proves selectives, els aspirants, hauran de reunir els requisits següents en la data en què acabe el termini de presentació d'instàncies.
  
- Ser espanyol.
  
- Estar en possessió del Títol de Batxiller Superior, Formació Professional de segon grau o equivalent, o complides les condicions per a obtindre'l en la data en què acabe el termini de presentació d'instàncies; aquesta equivalència serà reconeguda per l'administració competent i degudament acreditada en aquest sentit pels aspirants. Per a les equivalències entre titulacions s'atendrà a l'informe de l'Institut Valencià de Seguretat Pública de 14 de novembre de 2000.
  
- No patir cap malaltia ni defecte físic que impedesca l'exercici de les corresponents funcions i tenir una estatura mínima d'1,65 metres per als homes i 1,60 per a les dones.
  
- Tenir complits els 18 anys d'edat sense excedir de l'edat de 30 anys. Als sols efectes de l'edat màxima, es compensarà el límit amb els serveis prestats anteriorment a l'administració local, escala d'administració especial, subescala de serveis especials, classe policia local.
  
- No haver estat separat mitjançant expedient disciplinari, del servei de l'estat, de les comunitats autònomes, de les entitats locals o de qualsevol altra institució jurídica pública ni trobar-se inhabilitat per a l'exercici de les funcions públiques.
  
- Estar en possessió dels permisos que habiliten per a la conducció de vehicles de les classes B i A que permet la conducció de motocicletes amb unes característiques de potència que no sobrepassen els 25 Kw, o una relació potència/pes no superior a 0,16 Kw/Kg.
  
3. Presentació d'instàncies i documentació annexa
  
3.1 Les instàncies per a prendre part en aquesta convocatòria es dirigiran a l'alcalde president d'aquest ajuntament, d'acord amb el model que figura en l'annex V. Les instàncies es presentaran en el Registre General o en la forma que determina l'article 38 de la Llei 30/1992, de Règim Jurídic de les Administracions Públiques i del Procediment Administratiu Comú, durant el termini de 20 dies hàbils, a partir de l'endemà de la publicació de l'extracte d'aquesta convocatòria en el Boletín Oficial del Estado.
  
En les instàncies per a prendre part en aquesta convocatòria, els aspirants hauran de manifestar que reuneixen tots i cadascun dels requisits exigits en aquestes bases i que es comprometen a prestar el preceptiu jurament o promesa.
  
3.2 A les instàncies s'acompanyarà justificant d'haver ingressat en la Caixa Municipal, mitjançant ingrés bancari o resguard de pagament, si s'escau, per gir postal o telegràfic, els drets d'examen, que es fixen en 3.500 pessetes. Aquests drets d'examen sols es tornaran a qui no siga admés al procediment selectiu, per falta d'algun dels requisits exigits per a prendre part en aquest.
  
4. Admissió d'aspirants
  
Per a ser admesos a les proves selectives, bastarà amb que els aspirants manifesten en les instàncies que reuneixen totes i cadascuna de les condicions exigides en aquestes bases, referides a l'acabament del termini de presentació d'instàncies, i que hagen pagat els drets d'examen.
  
Expirat el termini de presentació d'instàncies, mitjançant resolució de l'Alcaldia, s'aprovarà la llista d'aspirants admesos i exclosos. Aquesta resolució es publicarà en el Butlletí Oficial de la Província d'Alacant, Diari Oficial de la Generalitat Valenciana i tauler d'anuncis de l'ajuntament, i es concedirà un termini de 10 dies perquè els aspirants exclosos puguen esmenar els defectes. No obstant això, els errors de fet podran esmenar-se en qualsevol moment, d'ofici o a petició de l'interessat. Transcorregut aquest termini, sense que es formule cap reclamació, s'entendran definitives aquestes llistes, i l'Alcaldia resoldrà les reclamacions presentades.
  
En la resolució per la qual s'aproven les llistes, es determinarà el lloc, data i hora de realització del primer exercici de l'oposició.
  
5. Tribunal qualificador
  
El tribunal qualificador, estarà format pels membres següents, tots aquests amb veu i vot:
  
President: l'alcalde president de l'Ajuntament o regidor que delegue.
  
Secretari: el de la corporació o funcionari que delegue, que actuarà a més a més com a vocal.
  
Vocals:
  
- Un representant del professorat oficial designat per l'Institut Valencià de Seguretat Pública.
  
- Un representant de l'administració de la Generalitat Valenciana.
  
- El cap del Cos de la Policia Local de la corporació convocant, i si hi manca, un funcionari de la corporació d'igual o superior categoria.
  
- Un representant dels funcionaris designat pel delegat de Personal.
  
- Tres representants, un per cada grup polític municipal.
  
La designació dels membres del tribunal inclourà la dels respectius suplents i es farà pública junt amb la llista d'admesos i exclosos, i també en el tauler d'anuncis de l'Ajuntament. La corporació sol·licitarà dels òrgans corresponents, la designació dels seus respectius representants, que s'haurà d'efectuar en el termini de 20 dies següents al de la recepció de la sol·licitud. El tribunal podrà disposar de la incorporació d'assessors especialistes a les sessions.
  
Els vocals del tribunal posseiran igual o superior titulació acadèmica que l'exigida per als llocs de treball oferits.
  
El tribunal no podrà constituir-se ni actuar sense l'assistència, com a mínim, de la meitat més un dels seus membres, titulars o suplents.
  
Els membres del tribunal podran ser recusats pels aspirants de conformitat amb el que estableix l'article 28 i 29 de la vigent llei de procediment administratiu.
  
Als efectes del que estableix l'annex IV del Reial Decret 236/1988, de 4 de març, el tribunal que actua en aquesta prova selectiva tindrà la categoria tercera de les recollides en aquest, tant respecte de les assistències dels membres del tribunal com dels seus assessors i col·laboradors.
  
6. Inici i desenvolupament de l'oposició
  
Els aspirants seran convocats en crida única, llevat els casos de força major degudament justificats i apreciats lliurement pel tribunal. La no-presentació d'un aspirant, en el moment de ser cridat a qualsevol dels exercicis obligatoris, determinarà automàticament el decaïment del seu dret a participar en el mateix exercici i en els successius, per la qual cosa quedarà exclòs del procediment selectiu.
  
L'ordre d'actuació dels aspirants en aquells exercicis que no puguen realitzar-se conjuntament, es determinarà mitjançant sorteig previ.
  
El tribunal podrà requerir en qualsevol moment als aspirants que acrediten la seua identitat, els quals per a aquesta finalitat, aniran proveïts del document nacional d'identitat.
  
Una vegada iniciades les proves no serà obligatòria la publicació dels successius anuncis de realització de la resta d'exercicis en el Butlletí Oficial de la Província d'Alacant. Aquests anuncis els publicarà el tribunal als taulers del Servei de Personal, amb 12 hores d'antelació de l'inici d'aquestes, si es tracta del mateix exercici, o de 48, si es tracta d'un de nou.
  
7. Procediment de selecció: oposició torn lliure
  
7.1 Fase prèvia.
  
Abans d'iniciar les proves de coneixement del temari es practicarà un exercici o prova psicotècnica aptitudinal i de personalitat i el reconeixement mèdic preceptiu. Tant l'exercici psicotècnic com el reconeixement mèdic seran eliminatoris, amb la qualificació d'apte o no apte, i s'ajustaran al barem establit en els annexos I i II d'aquestes bases.
  
7.2 Fase d'oposició.
  
Constarà dels exercicis següents:
  
Primer exercici: de caràcter obligatori i eliminatori.
  
Consistirà en superar les proves d'aptitud física que posen de manifest la capacitat per a l'exercici del lloc de treball, amb el contingut i marques que s'especifiquen en l'annex III corresponent a aquestes bases.
  
Segon exercici: de caràcter obligatori i eliminatori.
  
1. Teòrica, consistent en desenvolupar per escrit durant un temps màxim d'una hora i trenta minuts i mínim d'una hora, dos temes elegits per sorteig, dels grups primer a quart, ambdós inclosos, que formen el temari que s'inclou en l'annex IV d'aquestes bases. Aquests temes seran llegits en sessió pública davant el tribunal, que podrà formular les preguntes o aclariments que sobre aquests jutge oportunes. Es valorarà la claredat d'idees i el coneixement sobre els temes exposats.
  
La qualificació d'aquest exercici serà de 0 a 10 punts, i per a superar l'exercici s'haurà d'obtenir un mínim de 5 punts.
  
2. Pràctica, consistent en la realització d'un exercici escrit, amb una duració màxima d'una hora, que fixarà el tribunal abans de la realització d'aquest, que versarà sobre el desenvolupament d'un supòsit policial sobre les activitats, funcions i serveis propis de l'ocupació a la qual s'opta, i també, si s'escau, sobre la redacció de documents policials. Es valorarà la claredat i exposició de totes les actuacions i mesures que s'han d'adoptar en relació amb el supòsit plantejat.
  
Es podran acompanyar o fixar sobre plànol que aporte el tribunal les actuacions policials.
  
La qualificació d'aquest exercici serà de 0 a 10 punts i s'haurà d'obtenir un mínim de 5 punts per a superar aquest.
  
Tercer exercici: de caràcter obligatori i eliminatori.
  
Consistirà en l'exposició per escrit d'un tema dels que formen el grup cinqué en un temps màxim d'una hora, i es valoraran els coneixements exposats, la claredat en l'exposició, neteja, redacció i ortografia. De forma alternativa, a judici del tribunal, aquest exercici es podrà substituir per la realització d'un qüestionari, amb 50 preguntes alternatives, i en aquest cas la duració màxima serà d'una hora.
  
En tot cas, la qualificació d'aquest exercici serà de 0 a 10 punts, i s'haurà d'obtenir un mínim de 5 punts per a superar aquest.
  
Quart exercici: de caràcter obligatori i no eliminatori.
  
Consistent en traduir del valencià al castellà i viceversa un text proposat pel tribunal. La duració d'aquest exercici serà d'1 hora.
  
Aquest exercici es qualificarà de 0 a 2 punts.
  
8. Relació d'aprovats
  
El tribunal no podrà aprovar ni declarar que ha superat aquest procediment selectiu un nombre d'aspirants superior al de places convocades, sense perjudici d'allò disposat en els articles 6 i 7 del Reglament General d'Ingrés del Personal al Servei de l'Administració de l'Estat.
  
Els aspirants que hagen superat almenys els tres primers exercicis passaran a formar part d'una borsa de treball destinada a cobrir de manera interina les vacants que es produesquen.
  
Als efectes de la borsa, els aspirants s'ordenaran segons el nombre d'exercicis superats i la puntuació total obtinguda.
  
El tribunal formularà proposta a la corporació dels aspirants que havent superat el procés selectiu, i prèvia la presentació de la documentació exigida per les bases de la convocatòria, s'hagen d'incorporar a l'Institut Valencià de Seguretat Pública per a seguir un curs de formació teoricopràctic de caràcter selectiu.
  
Quan algun o alguns dels aspirants aprovats renunciaren a continuar el procés de selecció o siguen exclosos d'aquest per manca d'algun dels requisits exigits, no presentar la documentació, o per falsedat d'aquesta, o per no superar el curs selectiu, s'anul·laran les actuacions respecte d'aquests i el tribunal podrà proposar la inclusió en la llista d'admesos, el mateix nombre que el d'exclosos per les anteriors causes, sempre que hagen superat les proves selectives i pel mateix ordre que resulte d'aquestes, els quals s'incorporaran a la realització del curs selectiu en les mateixes condicions que els anteriors, sense perjudici de la responsabilitat que, si s'escau, pogueren haver incorregut.
  
9. Curs selectiu. Torn lliure
  
Acabades les proves selectives del torn lliure, el tribunal farà pública la relació d'aspirants aprovats, si n'hi hagueren, per ordre de puntuació aconseguida, i elevarà aquesta relació a l'Alcaldia'Presidència, conjuntament amb l'acta de l'última sessió.
  
Prèvia presentació de la documentació exigida, els aspirants proposats s'incorporaran a l'Institut Valencià de Seguretat Pública per a realitzar el primer curs teoricopràctic que tinga lloc, integrat per dues fases, una de formació i selecció en l'Institut Valencià de Seguretat Pública, amb una durada de 4 mesos, i l'altra, una vegada superada l'anterior, de pràctiques en el mateix Ajuntament, amb una duració de 2 meses. La qualificació del període de pràctiques correspondrà a l'Institut Valencià de Seguretat Pública.
  
Durant la realització del curs teoricopràctic, els aspirants seran nomenats per la corporació funcionaris en pràctiques, i percebran les retribucions que els corresponguen.
  
10. Presentació de documents
  
Els aspirants proposats pel tribunal hauran d'aportar davant la corporació, en el termini de 20 dies hàbils a partir de la publicació de la relació d'aspirants aprovats, els documents acreditatius de les condicions de capacitat i requisits exigits en aquestes bases de convocatòria:
  
- Certificat de naixement expedit pel registre civil corresponent o fotocòpia del document nacional d'identitat, degudament compulsada.
  
- Original o fotocòpia compulsada del títol acadèmic exigible segons la corresponent convocatòria.
  
- Declaració de no haver estat separat mitjançant expedient disciplinari en qualsevol administració o ocupació pública, i també de no trobar-se inhabilitat penalment per a l'exercici de funcions públiques.
  
- Fotocòpia compulsada dels permisos de conducció exigits com a requisit en la base segona.
  
Els aspirants que tinguen la condició de funcionaris de carrera quedaran exempts de justificar documentalment les condicions generals que ja hagen estat acreditades per a obtenir l'anterior nomenament. En tot cas, hauran de presentar original o fotocòpia compulsada del seu nomenament com a funcionaris de carrera i el títol acadèmic exigit.
  
Els qui dins del termini indicat, i llevat el cas de força major, no presentaren la documentació, no podran ser nomenats funcionaris, i s'invalidarà l'actuació de l'interessat i la nul·litat subsegüent dels actes del tribunal respecte d'aquest, sense perjudici de la responsabilitat en que pogueren haver incorregut per falsedat en la seua instància.
  
En el supòsit que l'aspirant siga exclòs per no presentar la documentació, o per falsedat d'aquesta, el tribunal podrà proposar la inclusió en la llista d'admesos, el mateix nombre que el d'exclosos per les causes anteriors, sempre que hagen superat les proves selectives i pel mateix ordre que resulte d'aquestes.
  
11. Nomenament
  
Superat el curs teoricopràctic, l'Institut Valencià de Seguretat Pública formularà una proposta de nomenament a l'Alcaldia. Els aspirants que no superen el curs teoricopràctic podran incorporar-se al curs immediatament posterior. No obstant això, cessaran com a funcionaris en pràctiques, i podran ser nomenats de nou quan s'incorporen al següent curs. De no superar aquest segon, quedaran definitivament decaiguts en el seu dret de reserva de plaça.
  
12. Incidències
  
El tribunal queda autoritzat per a resoldre els dubtes que es presenten, interpretar les bases d'aquesta convocatòria i prendre els acords necessaris per al bon funcionament del procés selectiu. En allò no establit en aquestes bases, s'aplicarà el Reial Decret Legislatiu 781/1986, de 18 d'abril; Llei 7/1985, de 2 d'abril; Decret 69/1986, de 2 de juny; Llei 6/1999, de 19 d'abril, de Policies Locals i de Coordinació de Policies Locals de la Comunitat Valenciana i normes de desenvolupament.
  
13. Recursos
  
Contra aquestes bases i tots els actes administratius definitius que es deriven d'aquestes podran els interessats interposar els oportuns recursos en els casos i en la forma establits en la Llei 30/1992, de Règim Jurídic de les Administracions Públiques i del Procediment Administratiu Comú.
  
14. Publicació
  
Aquestes bases es publicaran en el Butlletí Oficial de la Província d'Alacant i en el Diari Oficial de la Generalitat Valenciana i l'anunci de la convocatòria, en extracte, en el Boletín Oficial del Estado.
  
ANNEX I
  
Reconeixement mèdic
  
El contingut de la prova de reconeixement mèdic, d'acord amb el que estableix l'Ordre de 22 de desembre de 1977, és el següent:
  
Quadre d'exclusions mèdiques.
  
1. Estatura mínima: 1,65 metres per als homes i 1,60 metres per a les dones
  
2. Obesitat o primesa superior al 25% del pes ideal, calculat segons la formula PI=0,75 (talla en cm. 150) + 50, en aquells aspirants amb complexió atlètica s'acceptarà un 40% d'excés de la solució resultant d'aplicar la fórmula anterior.
  
3. Ull i visió:
  
3.1 Agudesa visual sense correcció inferior als dos terços de la visió normal en ambdós ulls.
  
3.2 Despreniment de retina.
  
3.3 Estrabisme.
  
3.4 Hemianòpsies.
  
3.5 Discromatòpsies.
  
3.6 Qualsevol altre procés patològic que, a judici del tribunal mèdic, dificulte de manera important l'agudesa visual.
  
4. Oïda i audició.
  
4.1 Agudesa auditiva que supose una pèrdua entre 1.000 i 3.000 hertzs a 35 decibels o de 4.000 hertzs a 45 decibels.
  
5. Aparell locomotor.
  
Alteracions de l'aparell locomotor que limiten o dificulten el desenvolupament del seu treball, o que puguen agreujar-se, a judici del tribunal mèdic, amb l'exercici del lloc de treball (patologia òssia d'extremitats, retraccions o limitacions funcionals de causa muscular o particular, defecte de columna vertebral i altres processos ossis, musculars i articulars).
  
6. Aparell digestiu.
  
Qualsevol procés digestiu que, a judici del tribunal mèdic, dificulte l'exercici del lloc de treball.
  
7. Aparell cardiovascular.
  
Hipertensió arterial de qualsevol causa, no havent de sobrepassar les xifres en repòs els 160 mn/hg en pressió sistòlica i els 90 mn/hg en pressió distòlica; varius o insuficiència venosa perifèrica, així com qualsevol altra patologia o lesió vascular que, a judici del tribunal mèdic, puga limitar l'exercici del lloc de treball.
  
A judici del tribunal es podrà repetir la prova quan concórreguen circumstàncies que així ho aconsellen.
  
8. Aparell respiratori.
  
L'asma bronquial, la broncopatia obstructiva, el pneumotòrax espontani (en més d'una ocasió), la tuberculosi pulmonar activa i uns altres processos de l'aparell respiratori, que dificulten el desenvolupament del seu treball.
  
9. Sistema nerviós.
  
Epilèpsia, depressió, psicosi, tremolor de qualsevol causa, alcoholisme, toxicomanies i uns altres processos patològics que dificulten el desenvolupament de la seua funció.
  
10. Pell i faneres.
  
Cicatrius que produïsquen limitació funcional i uns altres processos que dificulten o limiten el desenvolupament de la seua funció.
  
11. Altres processos patològics.
  
Diabetis, malalties transmissibles en activitat, malalties immunològiques sistèmiques, intoxicacions cròniques, hemopaties greus i qualsevol altre procés que, a judici del tribunal mèdic, limite o incapacite per al desenvolupament del seu treball.
  
Annex II
  
Proves psicotècniques
  
El contingut de les psicotècniques, d'acord amb el que s'estableix en l'Ordre de 5 de desembre de 1994, és el següent:
  
Barem d'aplicació per al reconeixement psicotècnic.
  
Descripció dels factors que cal valorar en el procés de selecció.
  
I. Aptituds mentals.
  
Raonament verbal: com el nom indica, constitueix una mesura de l'aptitud per a comprendre conceptes, expressats a través de la paraula. Aprecia més la capacitat per a abstraure, generalitzar i pensar de manera constructiva.
  
Constitueix un valuós índex del nivell ocupacional a què un subjecte pot aspirar, ja que, en molts treballs, hi ha una relació positiva entre el nivell de responsabilitat que tenen assignat i el grau de profunditat amb què cal que siguen compreses les idees expressades verbalment.
  
Raonament abstracte: intenta apreciar l'agilitat mental amb formes no verbals, ja que l'habilitat per a raonar amb paraules no és idèntica a l'habilitat per a raonar amb figures, el test de raonament abstracte no substitueix adequadament el raonament verbal, però hi pot servir com a element de confrontació.
  
Rapidesa i precisió perceptiva: és una anàlisi ràpida de situacions complexes, ideada per a mesurar la rapidesa de respostes en tasques de tipus perceptiu.
  
Atenció i resistència a la fatiga: és una prova que exigeix una gran concentració i resistència a la monotonia. En conseqüència, aquest instrument pot apreciar l'aptitud o capacitat per a concentrar-se en tasques, la principal característica de les quals és la rapidesa perceptiva, juntament amb l'atenció continuada.
  
Agilitat mental: capacitat per a comprendre situacions, les relacions que existeixen entre elles, poder captar les estructures d'aquestes relacions i tenir un mètode sistemàtic de raonament.
  
Memòria visual: capacitat per a recordar situacions a través del sentit de la vista.
  
II. Personalitat.
  
Sentit de la disciplina i de l'autoritat: conformitat davant les normes i demandes dels seus superiors. Persona que sol ser sòbria i digna de confiança, i també dominada pel sentit del deure, perseverant, responsable i organitzada.
  
Sentit de la iniciativa: persona no inhibida, disposada a intentar noves coses, pot suportar sense fatiga les vicissituds del tracte amb la gent i les situacions emocionals aclaparadores.
  
Seguretat en si mateix. Fermesa personal: capacitat pràctica i realista. La confiança en si mateix i la capacitat per a tractar amb coses és madura i poc ansiosa; és flexible i segura.
  
Desenvolupament de conductes cooperatives. Capacitat d'integració en el grup. Grau en què les persones s'ajuden entre si i es mostren amables i cooperadores amb els companys. Persona adaptable, animosa, interessada pels altres. Bona col·laboradora amb el treball del grup.
  
Autocontrol dels impulsos i emocions: persona amb molt de control de les seues emocions i de la seua conducta en general. Curosa i oberta a l'àmbit social. Fa palés el que comunament es coneix com a «respecte a si mateix», té en compte la reputació social.
  
Serenitat: persona asserenada, relaxada i tranquil·la.
  
Capacitat empàtica i de maneig de la relació interpersonal: persona socialment desimbolta, no inhibida, amb bona capacitat per a aconseguir i mantenir contactes personals.
  
Neutralitat efectiva en l'exercici professional: persona responsable i organitzada, les seues metes es troben dins de la normativa social. Fa el que socialment és correcte, seguint estrictament les normes, fent el que és acceptat i idoni.
  
Capacitat d'automotivació: capacitat de sentir-se satisfet en allò referent a la seua ocupació. Grau en què una persona es preocupa per la seua activitat i s'hi lliura.
  
III. Característiques del test d'aptitud. Puntuacions decils.
  
- Nivells uniformes.
  
- Raonament verbal: 4
  
- Raonament abstracte: 3,5
  
- Rapidesa i precisió perceptiva: 4
  
- Atenció i resistència a la fatiga: 4
  
- Agilitat mental: 3,5
  
- Memòria visual: 4
  
IV. Característiques de la valoració actitudinal.
  
Per a l'avaluació de les proves actitudinals són factors preferents que s'han de tenir en compte, d'acord amb l'ordre d'importància que tot seguit s'assenyala, els següents:
  
Autocontrol.
  
Serenitat.
  
Capacitat empàtica i maneig de les relacions interpersonals.
  
Sentit de la disciplina i de l'autoritat.
  
Desenvolupament de conductes corporatives i capacitat d'integració.
  
Seguretat i fermesa personal.
  
Sentit de la iniciativa.
  
Neutralitat professional.
  
Qualssevol altres d'anàloga significació als anteriorment esmentats.
  
A més, cal realitzar una anàlisi global de l'estructura de la personalitat, i en el cas de detectar-se alguna anomalia significativa per al desenvolupament de la funció policial, i si el tècnic i el tribunal ho consideren oportú abans de l'eliminació de l'opositor, aquestes proves hauran de contrastar-se mitjançant una entrevista a càrrec del tècnic.
  
La qualificació dels exercicis psicotècnics serà d'apte o no apte, i l'aspirant haurà de superar com a mínim, en el cas dels factors aptitudinals, quatre dels sis factors que cal valorar, i haurà de superar en tots els casos el factor d'agilitat mental.
  
ANNEX III
  
Proves físiques
  
Consistirà en superar proves d'aptitud física, el contingut i marques mínimes de les quals seran les següents:
  
1. Escalada de corda amb presa de peus: homes, 4 metres; dones, 3 metres.
  
2. Salt de longitud amb carrera: homes, 4 metres; dones, 3,80 metres.
  
3. Salt d'altura: homes, 1,10 metres; dones, 1 metre.
  
En aquestes proves el tribunal permetrà fins a un màxim de 3 intents.
  
4. Carrera de velocitat en 60 metres: homes, 10 segons; dones, 12 segons.
  
5. Carrera de resistència en 1.000 metres: homes, 4 minuts; dones, 4 minuts i 10 segons.
  
Si l'ajuntament decidira establir una prova de natació, el contingut i marca mínims seran:
  
6. Natació, en 50 metres: homes, 57 segons; dones 1 minut.
  
La qualificació d'aquest exercici serà d'apte o no apte, i s'hauran de superar quatre de les proves per a ser qualificat com a apte.
  
ANNEX IV
  
Temari
  
Grup primer. Dret constitucional i administratiu
  
Tema 1. Organització política de l'estat espanyol. Classes i forma d'estat. Organització territorial de l'estat. Relacions entre el Govern i les Corts Generals.
  
Tema 2. La Corona: funcions constitucionals del rei. Successió i regència. La ratificació.
  
Tema 3. La Constitució Espanyola de 1978. Estructura, contingut i principis bàsics. Reforma de la constitució.
  
Tema 4. Drets i deures fonamentals de la persona en la constitució: defensa i garantia. El tribunal constitucional i el Defensor del Poble. La suspensió dels drets i llibertats.
  
Tema 5. Les Corts Generals: les Cambres. Composició, atribucions i funcionament. La funció legislativa.
  
Tema 6. El poder judicial. Estructura, organització i funcionament dels tribunals en el sistema espanyol.
  
Tema 7. L'organització territorial espanyola. Les comunitats autònomes. Els estatuts d'autonomia, òrgans i competències. Les administracions públiques: estatal, autonòmica i local.
  
Tema 8. L'Estatut d'Autonomia de la Comunitat Valenciana. La Generalitat Valenciana. Les Corts. El Govern o Consell. Les competències. Administració de justícia.
  
Grup segon. Règim local i policia
  
Tema 9. El municipi: òrgans unipersonals de govern. L'alcalde. Els tinents d'alcalde. Els regidors.
  
Tema 10. Òrgans col·legiats de govern. L'Ajuntament ple. La Comissió de Govern. Òrgans consultius i de participatius: les comissions informatives. Les juntes de districte.
  
Tema 11. La funció pública en general i els funcionaris de les entitats locals. Organització de la funció pública local. El personal al servei de les administracions locals: concepte i classes. Drets i deures de les policies locals. Adquisició i pèrdua de la condició de funcionari.
  
Tema 12. Responsabilitat dels funcionaris. Reglament de Règim Disciplinari. Incoació d'expedients.
  
Tema 13. El procediment administratiu. Estudi de la legislació general vigent en la matèria. Fases del procediment. Notificacions i audiències dels interessats.
  
Tema 14. La revisió administrativa de l'acte administratiu. Procediments i límits de la revisió. Recursos: reposició, alçada i revisió. El recurs contenciós administratiu.
  
Tema 15. Obligacions i competències dels ajuntaments. Les ordenances municipals: concepte i classes. Infraccions. Potestat sancionadora. Principals infraccions a bans i ordenances. Els bans d'Alcaldia.
  
Tema 16. La seguretat ciutadana. Autoritats competents. Funcions de la policia local segons la Llei Orgànica de Forces i Cossos de Seguretat. Actuacions de la policia local en col·laboració amb la resta de forces i cossos. Policia governativa i judicial.
  
Tema 17. La policia local: conceptes previs. Missions i objectius. Estructura orgànica i funcional.
  
Tema 18. El binomi, policia local-ciutadà: conceptes previs, relació, finalitat. Suports ètics. Normes d'actuació.
  
Tema 19. Ordenament legislatiu de la policia local. Principis bàsics d'actuació. Disposicions comuns estatutàries. Règim disciplinari.
  
Tema 20. La Llei de Coordinació de Policia Local de la Comunitat Valenciana. Disposicions generals. L'estructura i organització. De la selecció, promoció i mobilitat. Dels drets i deures. L'Institut Valencià de Seguretat Pública.
  
Tema 21. L'Institut Valencià de Seguretat Pública. Regulació legal. Finalitats i funcions. Els cursos de formació, bàsics o selectius, de capacitació, d'integració d'auxiliars de policia local. El registre de policies locals.
  
Grup tercer. Dret penal i policia administrativa
  
Tema 22. El Codi Penal. Concepte d'infracció penal: delicte i falta. Les persones responsables criminalment dels delictes i les faltes.
  
Tema 23. L'homicidi i les seues formes. Avortament. Lesions. Lesions al fetus. Delictes contra la llibertat: detencions il·legals i segrests; amenaces; coaccions. Les tortures i altres delictes contra la integritat moral.
  
Tema 24. Delictes contra la llibertat sexual: agressions i abusos sexuals: l'assetjament sexual; exhibicionisme i provocació sexual; delictes relatius a la prostitució. L'omissió del deure de socors. Delictes contra la intimitat, el dret a la pròpia imatge i la inviolabilitat del domicili.
  
Tema 25. Delictes contra el patrimoni i l'ordre socioeconòmic: furts, robatoris, extorsió, robatori i furt de vehicles.
  
Tema 26. Delictes contra l'administració pública: prevaricació i altres comportaments injustos; abandó de destí i l'omissió del deure de perseguir delictes; desobediència i denegació d'auxili; infidelitat en la custòdia de documents i de la violació de secrets. Suborn, tràfec d'influències, malversació, fraus i exaccions il·legals, negociacions i activitats prohibides als funcionaris públics.
  
Tema 27. Llei Orgànica Reguladora del Procediment de l'Habeas Corpus. De la denúncia i la querella. De l'exercici del dret de defensa. De l'assistència d'advocat. Del tractament de presos i detinguts.
  
Tema 28. De l'entrada i registre en lloc tancat. De la comprovació del delicte i esbrinament del delinqüent.
  
Policia de trànsit i circulació
  
Tema 29. El Codi de Circulació vigent després de la publicació de la Llei de Seguretat Vial: nocions preventives. Tipificació de les principals infraccions.
  
Tema 30. Quadre d'infraccions més habituals en matèria de circulació urbana. Infraccions de trànsit que són constitutius de delicte. Procediment sancionador actualitzat.
  
Tema 31. Normes generals de circulació. Assegurança obligatòria. Codi de circulació.
  
Tema 32. Nivells sonors permesos en vehicles, i també infracció a aquests. Inspecció Tècnica de Vehicles. Vehicles especials. Altres infraccions al codi circulatori.
  
Tema 33. La circulació. Òrgans competents. Vigilància i regulació de la circulació. Ordenació del trànsit.
  
Tema 34. La circulació urbana: normes generals de circulació. La senyalització. Permisos i llicències de conduir.
  
Tema 35. El transport. Servei públic de viatgers i servei públic de mercaderies o mixtos. El servei privat. Mercaderies perilloses. Condicions tècniques de transport i altres requisits principals. Reglament Nacional de Serveis Urbans i Interurbans de Transport d'Automòbils Lleugers. El transport escolar.
  
Tema 36. Els accidents de trànsit: concepte i consideracions prèvies. Causes. Classes i fases.
  
Tema 37. Alcoholèmia. Concepte d'alcoholèmia. Taxa d'alcoholèmia. Efectes generals de les diferents taxes d'alcoholèmia. Normes per a la realització de la prova d'alcoholèmia. Alcoholímetres: descripció general i forma d'actuar. Persones obligades a sotmetre's a la prova de detecció. Infracció a la Llei de Seguretat Vial, que comporta a l'obligació de la prova.
  
Psicosociologia.
  
Tema 38. El comandament. Concepte. Qualitats. Trets (integritat, competència, energia, autoritat, confiança en sí mateix, iniciativa, decisió?). Regles bàsiques per a l'exercici del comandament. Activitats més característiques del comandament.
  
Tema 39. Característiques del comandament. Funcions del comandament (planificar, executar, organitzar, coordinar?). Estils de comandament. Aspectes que distingeixen al bon cap. Metodologia del comandament. Tècniques de direcció. El factor temps. Selecció de tasques. Utilització de mitjans. Horaris i programes. Relació comandament-subordinat. Les reunions.
  
Tema 40. Pressa de decisions. El procés de decisió. Graella de direcció. Poder i autoritat. Tècniques per a controlar situacions difícils. Responsabilitat del comandament. Com a representant del comandament director. Com a instructor. Com a tècnic. Com a administrador. Deures per raó de càrrec amb els subordinats. Deures amb la seua organització.
  
Grup cinqué. Historial local
  
Tema 41. Història local de Banyeres de Mariola. El terme municipal. Situació geogràfica. Clima. Població. El casc urbà. Guia de carrers. Llocs d'interés. Costums i tradicions locals. Festes tradicionals.
  
Annex V
  
Model d'instància
  
Sr./Sra ... de ... anys d'edat, d'estat ..., natural de ... (...), amb domicili a ... (...), carrer o plaça ?, núm. ..., amb número de telèfon ?., i DNI núm. ...
  
EXPOSA: Que assabentat/da de la convocatòria per a cobrir una plaça d'agent de policia local de Banyeres de Mariola, vacant en la plantilla del personal funcionari de l'Ajuntament d'aquesta localitat, i complint els requisits de: a) Ser espanyol. b) Estar en possessió del Títol de Batxiller Superior, Formació Professional de segon grau o equivalent, o complides les condicions per a obtindre'l en la data en què acabe el termini de presentació d'instàncies. c) No patir cap malaltia o defecte físic que impedesca l'exercici de les corresponents funcions i tenir l'estatura mínima. d) Tenir complits els 18 anys d'edat sense excedir de l'edat de 30 anys. e) No haver estat separat mitjançant expedient disciplinari, del servei de l'estat, de les comunitats autònomes, de les entitats locals o de qualsevol altra institució jurídica pública ni trobar-se inhabilitat per a l'exercici de les funcions públiques. f) Posseir els permisos de conducció de vehicles A i B; i es compromet a prestar jurament o promesa prevista en el Reial Decret 707/1979, de 5 d'abril;
  
SOL·LICITA: Ser admés/a a les proves selectives a què es refereix aquesta instància. Així mateix DECLARA que són certes les dades consignades en aquesta, i que reuneix els requisits exigits, i es compromet a provar documentalment totes les dades que figuren en la sol·licitud.
  
(Lloc, data i firma)
  
SR. ALCALDE-PRESIDENT DE L'AJUNTAMENT DE BANYERES DE MARIOLA.
  
Bases per a la provisió d'una plaça de policia local, categoria d'agent, pel procediment de consolidació de l'ocupació temporal, vacant en la plantilla de l'Ajuntament de Banyeres de Mariola.
  
Bases de la convocatòria per a proveir en propietat una plaça de policia local, escala bàsica, categoria d'agent, pel procediment de consolidació de l'ocupació temporal, de conformitat amb el que estableix la Llei 7/1985, de 2 d'abril; Reial Decret Legislatiu 781/1986, de 18 d'abril; Reial Decret 896/1991, de 7 de juny; Reial Decret 2.617/1985, de 9 de desembre; Llei 6/1999, de 19 d'abril, de la Generalitat Valenciana; Decrets 88/2001 i 89/2001, de 24 d'abril, del Govern Valencià i altres normes d'aplicació.
  
1. Objecte de la convocatòria
  
L'objecte d'aquesta convocatòria és la provisió en propietat mitjançant oposició per torn lliure, d'una plaça d'agent de la policia local, escala administració especial, subescala serveis especials, classe policia local, enquadrada en l'escala bàsica, la qual li correspon el nivell C de titulació, mitjançant el procediment de consolidació de l'ocupació temporal regulat en el Decret 89/2001, de 24 d'abril, del Govern Valencià, pel qual es desenvolupa la disposició transitòria quarta de la Llei 6/1999, de 19 d'abril, de la Generalitat Valenciana, de Policies Locals i de Coordinació de les Policies Locals de la Comunitat Valenciana. El nombre de places convocades correspon al nombre de llocs coberts per personal interí, categoria agent, de l'Ajuntament de Banyeres de Mariola el dia 17 de maig de 1999.
  
De no cobrir-se la plaça convocada per l'anterior procediment s'oferirà al torn de mobilitat.
  
2. Condicions dels aspirants
  
Per a ser admesos a la realització de les proves selectives, els aspirants, hauran de reunir els requisits següents en la data en què acabe el termini de presentació d'instàncies.
  
- Tenir la nacionalitat espanyola.
  
- Estar en possessió del Títol de Batxiller Superior o equivalent, o complides les condicions per a obtindre'l en la data en què acabe el termini de presentació d'instàncies. A l'efecte del que estableix el Decret 89/2001, de 24 d'abril, del Govern Valencià, es considera equivalent la superació de les proves d'accés a la Universitat per a majors de 25 anys.
  
- No patir cap malaltia ni defecte físic que impedesca l'exercici de les corresponents funcions, d'acord amb els quadres d'exclusions mèdiques que es recullen en l'annex I d'aquestes bases, i tenir una estatura mínima d'1,65 metres per als homes i 1,60 per a les dones.
  
- Tenir complits els 18 anys d'edat sense excedir de l'edat de 30 anys. Als sols efectes de l'edat màxima, es compensarà el límit amb els serveis prestats anteriorment a l'administració local com a policia local o auxiliar de policia. Els aspirants que posseesquen nomenament interí en els cossos de policia local de la Comunitat Valenciana o com a auxiliar de policia local amb anterioritat al dia 17 de maig de 1999, no els serà d'aplicació l'anterior requisit d'edat, d'acord amb el que estableix l'article 3.2 del Decret 89/2001, de 24 d'abril, del Govern Valencià.
  
- No haver estat separat mitjançant expedient disciplinari, del servei de l'estat, de les comunitats autònomes, de les entitats locals, ni trobar-se inhabilitat per a l'exercici de les funcions públiques.
  
- Estar en possessió dels permisos que habiliten per a la conducció de vehicles de les classes B i A que permet la conducció de motocicletes amb unes característiques de potència que no sobrepassen els 25 Kw, o una relació potència/pes no superior a 0,16 Kw/Kg.
  
3. Presentació d'instàncies i documentació annexa
  
3.1 Les instàncies per a prendre part en aquesta convocatòria es dirigiran a l'alcalde president d'aquest ajuntament, d'acord amb el model que figura en l'annex VI. Les instàncies es presentaran en el Registre General o en la forma que determina l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, durant el termini de 20 dies hàbils, a partir de l'endemà de la publicació de l'extracte d'aquesta convocatòria en el Boletín Oficial del Estado.
  
En les instàncies per a prendre part en aquesta convocatòria, els aspirants hauran de manifestar que reuneixen tots i cadascun dels requisits exigits en aquestes bases i que es comprometen a prestar el preceptiu jurament o promesa, i indicaran si concorren pel procediment de consolidació de l'ocupació temporal.
  
3.2 A les instàncies s'acompanyarà:
  
a) Justificant d'haver ingressat en la caixa municipal, mitjançant ingrés bancari o resguard de pagament, si s'escau, per gir postal o telegràfic, els drets d'examen, que es fixen en 3.500 pessetes. Aquests drets d'examen sols es tornaran a qui no siga admés al procediment selectiu, per falta d'algun dels requisits exigits per a prendre part en aquest.
  
b) Aquells que opten pel procediment de consolidació de l'ocupació temporal hauran de presentar la documentació acreditativa dels mèrits al·legats per l'aspirant, mitjançant original d'aquesta o còpia compulsada. Aquesta documentació s'acompanyarà a la instància en sobre tancat que podrà ser lacrat. No es tindrà en compte cap mèrit que no s'acredite en aquest moment.
  
c) Aquells que hagen superat les proves psicotècniques i mèdiques en convocatòries posteriors al 28 d'abril de 2001, hauran d'acreditar aquest extrem a efectes de quedar exempts de realitzar-les en aquesta convocatòria.
  
4. Admissió d'aspirants
  
Per a ser admesos a les proves selectives, bastarà amb que els aspirants manifesten en les instàncies que reuneixen totes i cadascuna de les condicions exigides en aquestes bases, referides a l'acabament del termini de presentació d'instàncies, i que hagen pagat els drets d'examen.
  
Expirat el termini de presentació d'instàncies, mitjançant resolució de l'Alcaldia, s'aprovarà la llista d'aspirants admesos i exclosos. Aquesta resolució es publicarà en el Butlletí Oficial de la Província d'Alacant, Diari Oficial de la Generalitat Valenciana i tauler d'anuncis de l'ajuntament, i es concedirà un termini de 10 dies perquè els aspirants exclosos puguen esmenar els defectes. No obstant això, els errors de fet podran esmenar-se en qualsevol moment, d'ofici o a petició de l'interessat. Transcorregut aquest termini, sense que es formule cap reclamació, s'entendran definitives aquestes llistes, i l'Alcaldia resoldrà les reclamacions presentades.
  
En la resolució per la qual s'aproven les llistes, es determinarà el lloc, data i hora de la realització del primer exercici de l'oposició.
  
L'Alcaldia remetrà a l'Institut Valencià de Seguretat Pública la llista de tots els aspirants que concórreguen pel procediment de consolidació de l'ocupació temporal, a efectes de garantir el caràcter excepcional i per una sola vegada d'aquesta convocatòria.
  
5. Tribunal qualificador
  
El tribunal qualificador, estarà format pels membres següents, tots aquests amb veu i vot:
  
President: l'alcalde president de l'Ajuntament o regidor que delegue.
  
Secretari: el de la corporació o funcionari que delegue, que actuarà a més a més com a vocal.
  
Vocals:
  
- Un representant designat per la Direcció General de la Generalitat Valenciana competent en matèria de policia local.
  
- Un representant designat per la Direcció General de la Generalitat Valenciana competent en matèria d'administració local.
  
- El cap del Cos de la Policia Local de la corporació convocant, i si hi manca, un funcionari de la corporació d'igual o superior categoria, preferentment pertanyent al cos de la policia local.
  
- Un representant dels funcionaris designat pel delegat de Personal.
  
- Tres representants, un per cada grup polític municipal.
  
La designació dels membres del tribunal inclourà la dels respectius suplents i es farà pública junt amb la llista d'admesos i exclosos, i també en el tauler d'anuncis de l'Ajuntament. La corporació sol·licitarà dels òrgans corresponents, la designació dels seus respectius representants, que s'haurà d'efectuar en el termini de 20 dies següents al de la recepció de la sol·licitud. El tribunal podrà disposar de la incorporació d'assessors especialistes per a les proves psicotècniques, mèdiques i d'aptitud física i en aquest cas, el seu nomenament es farà públic junt amb el del tribunal.
  
Els vocals del tribunal posseiran igual o superior titulació acadèmica que l'exigida per als llocs de treball oferits.
  
El tribunal no podrà constituir-se ni actuar sense l'assistència, com a mínim, de la meitat més un dels seus membres, titulars o suplents.
  
Els membres del tribunal podran ser recusats pels aspirants de conformitat amb el que estableix l'article 28 i 29 de la vigent llei de procediment administratiu comú.
  
Als efectes del que estableix l'annex IV del Reial Decret 236/1988, de 4 de març, el tribunal que actua en aquesta prova selectiva tindrà la categoria tercera de les recollides en aquest, tant pel que fa a assistències dels membres del tribunal com dels seus assessors i col·laboradors.
  
6. Inici i desenvolupament de l'oposició
  
Els aspirants seran convocats en crida única, llevat els casos de força major degudament justificats i apreciats lliurement pel tribunal. La no-presentació d'un aspirant, en el moment de ser cridat a qualsevol dels exercicis obligatoris, determinarà automàticament el decaïment del seu dret a participar en el mateix exercici i en els successius, per la qual cosa quedarà exclòs del procediment selectiu.
  
L'ordre d'actuació dels aspirants en aquells exercicis que no puguen realitzar-se conjuntament, es determinarà mitjançant sorteig previ.
  
El tribunal podrà requerir en qualsevol moment als aspirants que acrediten la seua identitat, els quals per a aquesta finalitat, aniran proveïts del document nacional d'identitat.
  
Una vegada iniciades les proves no serà obligatòria la publicació dels successius anuncis de realització de la resta d'exercicis en el Butlletí Oficial de la Província d'Alacant. Aquests anuncis els publicarà el tribunal als taulers del Servei de Personal, amb 12 hores d'antelació de l'inici d'aquestes, si es tracta del mateix exercici, o de 48, si es tracta d'un de nou.
  
Acabada i superada la fase d'oposició, a la puntuació obtinguda en aquesta se li sumarà la resultant de la fase de concurs, d'acord amb el barem de mèrits que es recull en l'annex V d'aquestes bases. En tot cas, la màxima puntuació obtinguda en la fase de concurs no podrà ser superior al 40% del màxim que puga obtenir-se en el concurs oposició.
  
D'acord amb el que estableix l'article 6.2 del Decret del Govern Valencià 88/2001, de 24 d'abril, l'Ajuntament proporcionarà als aspirants que ho sol·liciten la documentació necessària sobre els temes sobre matèries específiques relacionades amb l'entorn sociolocal.
  
7. Procediment de selecció: oposició torn lliure
  
Les proves de selecció que es convoquen, constaran de les fases i exercicis següents:
  
7.1 Fase d'oposició.
  
a) Prova psicotècnica. De caràcter obligatori i eliminatori
  
Consistirà en superar els exercicis o proves psicotècniques aptitudinals i de personalitat que consten en l'annex II d'aquestes bases. Quedaran eximits de realitzar aquesta prova els aspirants que hagen superat aquestes en convocatòries posteriors al dia 28 d'abril de 2001, i durant un any des de la seua realització en els municipis de la Comunitat Valenciana, sempre que aquestes hagueren estat expressament homologades per l'Institut Valencià de Seguretat Pública.
  
La qualificació d'aquest exercici serà la d'apte o no apte.
  
b) Reconeixement mèdic. De caràcter obligatori i eliminatori.
  
Consistirà en superar un reconeixement mèdic, d'acord amb el quadre d'exclusions mèdiques que s'expressa en l'annex I d'aquestes bases. La superació d'aquesta prova en les convocatòries aprovades a partir del dia 28 d'abril de 2001, homologada expressament per l'Institut Valencià de Seguretat Pública, tindrà una validesa d'un any des de la realització, i quedaran exempts de realitzar-la aquells que, en aquest període, l'hagen superada, sempre que no es produesquen malalties o indisposicions que, a judici del tribunal mèdic, justifiquen el tornar-les a realitzar.
  
La qualificació d'aquest exercici serà d'apte o no apte.
  
c) Proves d'aptitud física. De caràcter obligatori i eliminatori.
  
Consistiran en superar les proves d'aptitud física que posen de manifest la capacitat per a l'exercici del lloc de treball, el contingut i les marques mínimes del qual s'especifiquen en l'annex III corresponent d'aquestes bases.
  
La qualificació d'aquest exercici serà d'apte o no apte, i hauran de superar com a mínim quatre de les proves per a ser qualificat com a apte.
  
d) Desenvolupament del temari. De caràcter obligatori i eliminatori. En la valoració d'aquests exercicis de desenvolupament del temari no es tindran en compte aquelles puntuacions en les quals hi haja una diferència de més de 4 punts, o 2 punts en el cas dels temes locals, entre la qualificació més alta i la més baixa. Constarà de dues fases.
  
1. Teòrica, consistent en desenvolupar per escrit durant un temps màxim d'una hora i trenta minuts i mínim d'una hora, dos temes elegits per sorteig, dels grups primer a quart, ambdós inclosos, que formen el temari que s'inclou en l'annex IV d'aquestes bases. Aquests temes seran llegits en sessió pública davant el tribunal, que podrà formular les preguntes o aclariments que sobre aquests jutge oportunes. Es valorarà la claredat d'idees i el coneixement sobre els temes exposats.
  
La qualificació d'aquest exercici serà de 0 a 10 punts, i per a superar l'exercici s'haurà d'obtenir un mínim de 5 punts.
  
2. Pràctica, consistent en la realització d'un exercici escrit, amb una duració màxima d'una hora, que fixarà el tribunal abans de la realització d'aquest, que versarà sobre el desenvolupament d'un supòsit policial sobre les activitats, funcions i serveis propis de l'ocupació a la qual s'opta, i també, si s'escau, sobre la redacció de documents policials. Es valorarà la claredat i exposició de totes les actuacions i mesures que s'han d'adoptar en relació amb el supòsit plantejat.
  
Es podran acompanyar o fixar sobre plànol que aporte el tribunal les actuacions policials.
  
La qualificació d'aquest exercici serà de 0 a 10 punts i s'haurà d'obtenir un mínim de 5 punts per a superar aquest.
  
e) Temes locals. De caràcter obligatori i eliminatori.
  
Consistirà en l'exposició per escrit d'un tema dels que formen el grup cinqué del temari que s'inclou com a annex V d'aquestes bases, en un temps màxim d'una hora i mínim de 45 minuts, i es valoraran els coneixements exposats, la claredat en l'exposició, neteja, redacció i ortografia. En tot cas podrà ser llegit, si així s'estima, en sessió pública davant el tribunal. L'exposició escrita del tema podrà substituir-se per la realització d'una prova de preguntes amb respostes alternatives.
  
La qualificació d'aquest exercici serà de 0 a 10 punts, i s'haurà d'obtenir un mínim de 5 punts per a superar aquest.
  
f) Coneixement del valencià. De caràcter obligatori i no eliminatori.
  
Consistirà en traduir del valencià al castellà i viceversa un text proposat pel tribunal. La duració d'aquest exercici serà d'1 hora.
  
Aquest exercici es qualificarà de 0 a 2 punts.
  
7.2 Fase de concurs.
  
Acabada la fase d'oposició, es valoraran els mèrits aportats pels aspirants que hagen superat aquesta, d'acord amb el barem de mèrits que figura en l'annex V d'aquestes bases. Els mèrits sols podran ser tinguts en compte, per una sola vegada en els processos de consolidació de l'ocupació temporal, d'acord amb el que estableix la disposició transitòria quarta de la Llei 6/1999, de 19 d'abril, de la Generalitat Valenciana, de Policies Locals i de Coordinació de les Policies Locals de la Comunitat Valenciana.
  
8. Relació d'aprovats
  
El tribunal no podrà aprovar ni declarar que ha superat aquest procediment selectiu un nombre d'aspirants superior al de places convocades, sense perjudici del que estableixen els articles 6 i 7 del Reglament General d'Ingrés del Personal al Servei de l'Administració de l'Estat.
  
Els aspirants que hagen superat almenys els tres primers exercicis passaran a formar part d'una borsa de treball destinada a cobrir de manera interina les vacants que es produesquen.
  
Als efectes de la borsa, els aspirants s'ordenaran segons el nombre d'exercicis superats i la puntuació total obtinguda.
  
El tribunal formularà proposta a la corporació dels aspirants que havent superat el procés selectiu, i prèvia la presentació de la documentació exigida per les bases de la convocatòria, s'hagen d'incorporar a l'Institut Valencià de Seguretat Pública per a seguir un curs de formació teoricopràctic de caràcter selectiu.
  
Quan algun o alguns dels aspirants aprovats renunciaren a continuar el procés de selecció o siguen exclosos d'aquest per manca d'algun dels requisits exigits, no presentar la documentació, o per falsedat d'aquesta, o per no superar el curs selectiu, s'anul·laran les actuacions respecte d'aquests i el tribunal podrà proposar la inclusió en la llista d'admesos, el mateix nombre que el d'exclosos per les anteriors causes, sempre que hagen superat les proves selectives i pel mateix ordre que resulte d'aquestes, els quals s'incorporaran a la realització del curs selectiu en les mateixes condicions que els anteriors, sense perjudici de la responsabilitat que, si s'escau, pogueren haver incorregut.
  
9. Curs selectiu. Torn lliure
  
Acabades les proves selectives, el tribunal farà pública la relació d'aspirants aprovats, si hi hagueren, per ordre de puntuació aconseguida, i elevarà aquesta relació a l'Alcaldia Presidència, conjuntament amb l'acta de l'última sessió.
  
Prèvia presentació de la documentació exigida, els aspirants proposats s'incorporaran a l'Institut Valencià de Seguretat Pública per a realitzar el primer curs teoricopràctic que tinga lloc, integrat per dues fases, una de formació i selecció en l'Institut Valencià de Seguretat Pública, amb una duració de 700 hores lectives, i una altra, una vegada superada l'anterior, de pràctiques en el mateix Ajuntament, amb una duració de 2 meses. La qualificació del curs, tant del període teoricopràctic com de les pràctiques correspondrà a l'Institut Valencià de Seguretat Pública, i la seua valoració es realitzarà en base a criteris objectius, que tindran en compte, entre altres, els extrems següents: assimilació dels coneixements impartits, responsabilitat, dedicació, actituds davant el professorat i la resta dels alumnes, i tots els aspectes de l'actuació de l'aspirant que calguen per a valorar la seua capacitat per a una adequada prestació de les funcions atribuïdes al lloc.
  
Durant la realització del curs teoricopràctic, els aspirants seran nomenats per l'Ajuntament funcionaris en pràctiques, i percebran les retribucions que els corresponguen.
  
Els aspirants que hagueren realitzat amb anterioritat el curs selectiu per a l'accés a la categoria convocada en els municipis de la Comunitat Valenciana, quedaran exempts de realitzar-lo, mitjançant resolució del director general competent en matèria de policia, a proposta del director de l'Institut Valencià de Seguretat Pública, si no hagueren transcorregut més de quatre anys des de la data de realització i superació d'aquest i no s'haguera alterat substancialment el seu contingut.
  
10. Presentació de documents
  
Els aspirants proposats pel tribunal hauran d'aportar davant la corporació, en el termini de 20 dies hàbils a partir de la publicació de la relació d'aspirants aprovats, els documents acreditatius de les condicions de capacitat i requisits exigits en aquestes bases de convocatòria:
  
- Certificat de naixement expedit pel registre civil corresponent o fotocòpia del document nacional d'identitat, degudament compulsada.
  
- Original o fotocòpia compulsada del títol acadèmic exigible segons la corresponent convocatòria.
  
- Declaració de no haver estat separat mitjançant expedient disciplinari en qualsevol administració o ocupació pública, i també de no trobar-se inhabilitat penalment per a l'exercici de funcions públiques.
  
- Fotocòpia compulsada dels permisos de conducció exigits com a requisit en la base segona.
  
Els aspirants que tinguen la condició de funcionaris de carrera quedaran exempts de justificar documentalment les condicions generals que ja hagen estat acreditades per a obtenir l'anterior nomenament. En tot cas, hauran de presentar original o fotocòpia compulsada del seu nomenament com a funcionaris de carrera i el títol acadèmic exigit.
  
Els qui dins del termini indicat, i llevat el cas de força major, no presentaren la documentació, no podran ser nomenats funcionaris, i s'invalidarà l'actuació de l'interessat i la nul·litat subsegüent dels actes del tribunal respecte d'aquest, sense perjudici de la responsabilitat en que pogueren haver incorregut per falsedat en la seua instància.
  
En el supòsit que l'aspirant siga exclòs per no presentar la documentació, o per falsedat d'aquesta, el tribunal podrà proposar la inclusió en la llista d'admesos, el mateix nombre que el d'exclosos per les causes anteriors, sempre que hagen superat les proves selectives i pel mateix ordre que resulte d'aquestes.
  
11. Nomenament
  
Acabat el curs teoricopràctic, l'Institut Valencià de Seguretat Pública comunicarà a l'òrgan competent de la corporació local la relació dels aspirants que l'hagen superat, i s'hi indicarà la qualificació obtinguda als efectes dels seu nomenament com a funcionari de carrera. Igualment comunicarà la relació dels aspirants que hagen superat el curs teoricopràctic als efectes establits en aquestes bases.
  
Els aspirants que no superen el curs teoricopràctic de selecció i formació podran incorporar-se al curs immediatament posterior. No obstant això, cessaran com a funcionaris en pràctiques, i podran ser nomenats de nou quan s'incorporen al següent curs. De no superar aquest segon, quedaran definitivament decaiguts en el seu dret a participar en el procés de selecció instat.
  
12. Incidències
  
El tribunal queda autoritzat per a resoldre els dubtes que es presenten, interpretar les bases d'aquesta convocatòria i prendre els acords necessaris per al bon funcionament del procés selectiu. En allò no establit en aquestes bases, s'aplicarà el Reial Decret Legislatiu 781/1986, de 18 d'abril; Llei 7/1985, de 2 d'abril; Decret 69/1986, de 2 de juny; Llei 6/1999, de 19 d'abril, de Policies Locals i de Coordinació de Policies Locals de la Comunitat Valenciana, Decrets 88/2001 i 89/2001, de 24 d'abril, del Govern Valencià i altres normes de desenvolupament.
  
13. Recursos
  
Contra aquestes bases i tots els actes administratius definitius que es deriven d'aquestes podran els interessats interposar els oportuns recursos en els casos i en la forma establits en la Llei 30/1992, de Règim Jurídic de les Administracions Públiques i del Procediment Administratiu Comú.
  
14. Publicació
  
Aquestes bases es publicaran en el Butlletí Oficial de la Província d'Alacant i en el Diari Oficial de la Generalitat Valenciana i l'anunci de la convocatòria, en extracte, en el Boletín Oficial del Estado.
  
ANNEX I
  
Reconeixement mèdic
  
El contingut de la prova de reconeixement mèdic, d'acord amb el que estableix l'Ordre de 22 de desembre de 1977, és el següent:
  
Quadre d'exclusions mèdiques.
  
1. Estatura mínima: 1,65 metres per als homes i 1,60 metres per a les dones
  
2. Obesitat o primesa superior al 25% del pes ideal, calculat segons la formula PI=0,75 (talla en cm. 150) + 50, en aquells aspirants amb complexió atlètica s'acceptarà un 40% d'excés de la solució resultant d'aplicar la fórmula anterior.
  
3. Ull i visió:
  
3.1 Agudesa visual sense correcció inferior als dos terços de la visió normal en ambdós ulls.
  
3.2 Despreniment de retina.
  
3.3 Estrabisme.
  
3.4 Hemianòpsies.
  
3.5 Discromatòpsies.
  
3.6 Qualsevol altre procés patològic que, a judici del tribunal mèdic, dificulte de manera important l'agudesa visual.
  
4. Oïda i audició.
  
4.1 Agudesa auditiva que supose una pèrdua entre 1.000 i 3.000 hertzs a 35 decibels o de 4.000 hertzs a 45 decibels.
  
5. Aparell locomotor.
  
Alteracions de l'aparell locomotor que limiten o dificulten el desenvolupament del seu treball, o que puguen agreujar-se, a judici del tribunal mèdic, amb l'exercici del lloc de treball (patologia òssia d'extremitats, retraccions o limitacions funcionals de causa muscular o particular, defecte de columna vertebral i altres processos ossis, musculars i articulars).
  
6. Aparell digestiu.
  
Qualsevol procés digestiu que, a judici del tribunal mèdic, dificulte l'exercici del lloc de treball.
  
7. Aparell cardiovascular.
  
Hipertensió arterial de qualsevol causa, no havent de sobrepassar les xifres en repòs els 160 mn/hg en pressió sistòlica i els 90 mn/hg en pressió distòlica; varius o insuficiència venosa perifèrica, així com qualsevol altra patologia o lesió vascular que, a judici del tribunal mèdic, puga limitar l'exercici del lloc de treball.
  
A judici del tribunal es podrà repetir la prova quan concórreguen circumstàncies que així ho aconsellen.
  
8. Aparell respiratori.
  
L'asma bronquial, la broncopatia obstructiva, el pneumotòrax espontani (en més d'una ocasió), la tuberculosi pulmonar activa i uns altres processos de l'aparell respiratori, que dificulten el desenvolupament del seu treball.
  
9. Sistema nerviós.
  
Epilèpsia, depressió, psicosi, tremolor de qualsevol causa, alcoholisme, toxicomanies i uns altres processos patològics que dificulten el desenvolupament de la seua funció.
  
10. Pell i faneres.
  
Cicatrius que produïsquen limitació funcional i uns altres processos que dificulten o limiten el desenvolupament de la seua funció.
  
11. Altres processos patològics.
  
Diabetis, malalties transmissibles en activitat, malalties immunològiques sistèmiques, intoxicacions cròniques, hemopaties greus i qualsevol altre procés que, a judici del tribunal mèdic, limite o incapacite per al desenvolupament del seu treball.
  
ANNEX II
  
Proves psicotècniques
  
El contingut de les psicotècniques, d'acord amb el que s'estableix en l'Ordre de 5 de desembre de 1994, és el següent:
  
Barem d'aplicació per al reconeixement piscotècnic.
  
Descripció dels factors que cal valorar en el procés de selecció.
  
I. Aptituds mentals.
  
Raonament verbal: com el nom indica, constitueix una mesura de l'aptitud per a comprendre conceptes, expressats a través de la paraula. Aprecia més la capacitat per a abstraure, generalitzar i pensar de manera constructiva.
  
Constitueix un valuós índex del nivell ocupacional a què un subjecte pot aspirar, ja que, en molts treballs, hi ha una relació positiva entre el nivell de responsabilitat que tenen assignat i el grau de profunditat amb què cal que siguen compreses les idees expressades verbalment.
  
Raonament abstracte: intenta apreciar l'agilitat mental amb formes no verbals, ja que l'habilitat per a raonar amb paraules no és idèntica a l'habilitat per a raonar amb figures, el test de raonament abstracte no substitueix adequadament el raonament verbal, però hi pot servir com a element de confrontació.
  
Rapidesa i precisió perceptiva: és una anàlisi ràpida de situacions complexes, ideada per a mesurar la rapidesa de respostes en tasques de tipus perceptiu.
  
Atenció i resistència a la fatiga: és una prova que exigeix una gran concentració i resistència a la monotonia. En conseqüència, aquest instrument pot apreciar l'aptitud o capacitat per a concentrar-se en tasques, la principal característica de les quals és la rapidesa perceptiva, juntament amb l'atenció continuada.
  
Agilitat mental: capacitat per a comprendre situacions, les relacions que existeixen entre elles, poder captar les estructures d'aquestes relacions i tenir un mètode sistemàtic de raonament.
  
Memòria visual: capacitat per a recordar situacions a través del sentit de la vista.
  
II. Personalitat.
  
Sentit de la disciplina i de l'autoritat: conformitat davant les normes i demandes dels seus superiors. Persona que sol ser sòbria i digna de confiança, i també dominada pel sentit del deure, perseverant, responsable i organitzada.
  
Sentit de la iniciativa: persona no inhibida, disposada a intentar noves coses, pot suportar sense fatiga les vicissituds del tracte amb la gent i les situacions emocionals aclaparadores.
  
Seguretat en si mateix. Fermesa personal: capacitat pràctica i realista. La confiança en si mateix i la capacitat per a tractar amb coses és madura i poc ansiosa; és flexible i segura.
  
Desenvolupament de conductes cooperatives: capacitat d'integració en el grup. Grau en què les persones s'ajuden entre si i es mostren amables i cooperadores amb els companys. Persona adaptable, animosa, interessada pels altres. Bona col·laboradora amb el treball del grup.
  
Autocontrol dels impulsos i emocions: persona amb molt de control de les seues emocions i de la seua conducta en general. Curosa i oberta a l'àmbit social. Fa palés el que comunament es coneix com a «respecte a si mateix», té en compte la reputació social.
  
Serenitat: persona asserenada, relaxada i tranquil·la.
  
Capacitat empàtica i de maneig de la relació interpersonal: persona socialment desimbolta, no inhibida, amb bona capacitat per a aconseguir i mantenir contactes personals.
  
Neutralitat efectiva en l'exercici professional: persona responsable i organitzada, les seues metes es troben dins de la normativa social. Fa el que socialment és correcte, seguint estrictament les normes, fent el que és acceptat i idoni.
  
Capacitat d'automotivació: capacitat de sentir-se satisfet en allò referent a la seua ocupació. Grau en què una persona es preocupa per la seua activitat i s'hi lliura.
  
III. Característiques del test d'aptitud. Puntuacions decils.
  
- Nivells uniformes.
  
- Raonament verbal: 4
  
- Raonament abstracte: 3,5
  
- Rapidesa i precisió perceptiva: 4
  
- Atenció i resistència a la fatiga: 4
  
- Agilitat mental: 3,5
  
- Memòria visual: 4
  
IV. Característiques de la valoració actitudinal.
  
Per a l'avaluació de les proves actitudinals són factors preferents que s'han de tenir en compte, d'acord amb l'ordre d'importància que tot seguit s'assenyala, els següents:
  
Autocontrol.
  
Serenitat.
  
Capacitat empàtica i maneig de les relacions interpersonals.
  
Sentit de la disciplina i de l'autoritat.
  
Desenvolupament de conductes corporatives i capacitat d'integració.
  
Seguretat i fermesa personal.
  
Sentit de la iniciativa.
  
Neutralitat professional.
  
Qualssevol altres d'anàloga significació als anteriorment esmentats.
  
A més, cal realitzar una anàlisi global de l'estructura de la personalitat, i en el cas de detectar-se alguna anomalia significativa per al desenvolupament de la funció policial, i si el tècnic i el tribunal ho consideren oportú abans de l'eliminació de l'opositor, aquestes proves hauran de contrastar-se mitjançant una entrevista a càrrec del tècnic.
  
La qualificació dels exercicis psicotècnics serà d'apte o no apte, i l'aspirant haurà de superar com a mínim, en el cas dels factors aptitudinals, quatre dels sis factors que cal valorar, i haurà de superar en tots els casos el factor d'agilitat mental.
  
ANNEX III
  
Proves físiques
  
Consistirà en superar proves d'aptitud física, el contingut i marques mínimes de les quals seran les següents:
  
1. Escalada de corda amb presa de peus: homes, 4 metres; dones, 3 metres.
  
2. Salt de longitud amb carrera: homes, 4 metres; dones, 3,80 metres.
  
3. Salt d'altura: homes, 1,10 metres; dones, 1 metre.
  
En aquestes proves el tribunal permetrà fins a un màxim de 3 intents.
  
4. Carrera de velocitat en 60 metres: homes, 10 segons; dones, 12 segons.
  
5. Carrera de resistència en 1.000 metres: homes, 4 minuts; dones, 4 minuts i 10 segons.
  
Si l'ajuntament decidira establir una prova de natació, el contingut i marca mínims seran:
  
6. Natació, en 50 metres: homes, 57 segons; dones 1 minut.
  
La qualificació d'aquest exercici serà d'apte o no apte, i s'hauran de superar quatre de les proves per a ser qualificat com a apte.
  
Annex IV
  
Temari
  
Grup primer. Dret constitucional i administratiu
  
Tema 1. La Constitució Espanyola de 1978. Estructura, contingut i principis bàsics. Reforma de la constitució.
  
Tema 2. Organització política de l'estat espanyol. Classes i forma d'estat. Organització territorial de l'estat. La corona: funcions constitucionals del rei. Successió i regència. La ratificació.
  
Tema 3. Les Corts Generals: les cambres. Composició, atribucions i funcionament. La funció legislativa. El poder executiu: El Govern. Relacions entre el Govern i les Corts Generals. El poder judicial. Estructura, organització i funcionament dels tribunals en el sistema espanyol.
  
Tema 4. L'organització territorial espanyola. Les comunitats autònomes. Els estatuts d'autonomia, òrgans i competències. Les administracions públiques: estatal, autonòmica i local.
  
Tema 5. Drets i deures fonamentals de la persona en la constitució: defensa i garantia. El tribunal Constitucional i el Defensor del Poble. La suspensió dels drets i llibertats.
  
Tema 6. L'Estatut d'Autonomia de la Comunitat Valenciana. La Generalitat Valenciana. Les Corts. El Govern o Consell. Les competències. Administració de justícia.
  
Tema 7. L'administració pública. L'administració pública estatal. La hisenda pública i l'administració tributària.
  
Tema 8. El dret administratiu. Fonts. Normes no parlamentàries amb rang de llei. El reglament.
  
Tema 9. El procediment administratiu. Marc jurídic. Fases del procediment. L'audiència de l'interessat. Notificacions. El procediment sancionador administratiu. La revisió administrativa de l'acte administratiu. Procediments i límits de la revisió. Recursos administratius. El recurs contenciós administratiu.
  
Tema 10. La Unió Europea: institucions. L'ordenament jurídic de la Comunitat Europea. La recepció, aplicació i control del dret comunitari a Espanya.
  
Grup segon. Règim local i policia
  
Tema 11. El municipi: òrgans unipersonals de govern. L'alcalde. Els tinents d'alcalde. Els regidors.
  
Tema 12. Òrgans col·legiats de govern. L'Ajuntament ple. La Comissió de Govern. Òrgans consultius i de participatius: les comissions informatives. Les juntes de districte.
  
Tema 13. La funció pública en general i els funcionaris de les entitats locals. Organització de la funció pública local. El personal al servei de les administracions locals: concepte i classes. Drets i deures de les policies locals. Adquisició i pèrdua de la condició de funcionari.
  
Tema 14. Responsabilitat dels funcionaris. Reglament de Règim Disciplinari. Incoació d'expedients.
  
Tema 15. Obligacions i competències dels ajuntaments. Les ordenances municipals: concepte i classes. Infraccions. Potestat sancionadora. Els bans d'Alcaldia.
  
Tema 16. La seguretat ciutadana. Autoritats competents. Funcions de la policia local segons la Llei Orgànica de Forces i Cossos de Seguretat. Actuacions de la policia local en col·laboració amb la resta de forces i cossos. Policia governativa i judicial.
  
Tema 17. La policia local. Ordenament legislatiu de la policia local. Missions i objectius. Disposicions estatutàries comunes. Estructura orgànica i funcional.
  
Tema 18. El binomi policia local-ciutadà: principis bàsics i normes d'actuació. Suports ètics. Règim disciplinari.
  
Tema 19. La legislació sobre policies locals i de coordinació de policia local de la Comunitat Valenciana. La coordinació de les policies locals. Estructura i organització de les policies locals de la Comunitat Valenciana. Règim estatutari. Drets i deures.
  
Tema 20. L'Institut Valencià de Seguretat Pública. Regulació legal. Finalitats i funcions. La formació de les policies locals de la Comunitat Valenciana. El registre de policies locals. Sistema retributiu de les policies locals de la Comunitat Valenciana. Premis i distincions.
  
Grup tercer: dret penal, policia administrativa i sociologia
  
Tema 21. El Codi Penal. Concepte d'infracció penal: delicte i falta. Les persones responsables criminalment dels delictes i les faltes. De la comprovació del delicte i esbrinament del delinqüent.
  
Tema 22. L'homicidi i les seues formes. Avortament. Lesions. Lesions al fetus. Delictes contra la llibertat: detencions il·legals i segrest; amenaces; coaccions. Les tortures i altres delictes contra la integritat moral.
  
Tema 23. Delictes contra la llibertat sexual: agressions i abusos sexuals: l'assetjament sexual; exhibicionisme i provocació sexual; delictes relatius a la prostitució. L'omissió del deure de socors. Delictes contra la intimitat, el dret a la pròpia imatge i la inviolabilitat del domicili.
  
Tema 24. Delictes contra el patrimoni i l'ordre socioeconòmic: furts, robaments, extorsió, robament i furt de vehicles.
  
Tema 25. Delictes contra l'administració pública: prevaricació i altres comportaments injustos; abandó de destinació i l'omissió del deure de perseguir delictes; desobediència i denegació d'auxili; infidelitat en la custòdia de documents i de la violació de secrets. Suborn, tràfec d'influències, malversació, fraus i exaccions il·legals, negociacions i activitats prohibides als funcionaris públics.
  
Tema 26. El procés penal. De la denúncia i la querella. De l'exercici del dret de defensa. De l'assistència d'advocat. Del tractament de presos i detinguts De l'entrada i registre en lloc tancat. Llei Orgànica Reguladora del Procediment de l'Habeas Corpus.
  
Tema 27. La policia judicial. De la comprovació del delicte i esbrinament del delinqüent. Funcions de la policia local com a policia judicial. L'atestat policial.
  
Tema 28. Policia administrativa. Protecció Civil. Medi ambient. Urbanisme. Patrimoni històric artístic. Ocupació de les vies públiques. Escolarització. Espectacles i establiments públics. Venda ambulant.
  
Tema 29. El comandament. Concepte. Qualitats. Trets (integritat, competència, energia, autoritat, confiança en sí mateix, iniciativa, decisió?). Regles bàsiques per a l'exercici del comandament. Activitats més característiques del comandament.
  
Tema 30. Característiques del comandament. Funcions del comandament (planificar, executar, organitzar, coordinar?). Estils de manar. Aspectes que distingeixen el bon cap. Metodologia del comandament. Tècniques de direcció. El factor temps. Selecció de tasques. Utilització de mitjans. Horaris i programes. Relació comandament-subordinat. Les reunions.
  
Grup quart: policia de tràfec i circulació
  
Tema 31. El tràfec i la seguretat vial: Concepte i objectius. L'home com a element de seguretat vial. Els conductors. Els vianants. El vehicle. Les vies.
  
Tema 32. La normativa sobre trànsit, circulació de vehicles de motor i seguretat vial: la Llei de Bases i el seu text articulat. Tipificació de les principals infraccions. Infraccions de tràfec que constitueixen delicte. El Codi de Circulació i els preceptes encara vigents.
  
Tema 33. El Reglament General de Circulació. Estructura. Principals normes de circulació.
  
Tema 34. El Reglament General de Conductors. Normes generals. Classes dels permisos de conduir i els seus requisits. Validesa. Equivalències.
  
Tema 35. Reglament General de Vehicles. Normes Generals. Categories. Condicions tècniques. La inspecció tècnica de vehicles. Assegurança obligatòria de responsabilitat civil. Infraccions i diligències policials.
  
Tema 36. Reglament del procediment sancionador en matèria de trànsit. Fases del procediment i contingut. Mesures cautelars: immobilització de vehicles. Retirada de vehicles de la via pública.
  
Tema 37. El transport. Classes de transport. Servei públic de viatgers i servei públic de mercaderies o mixtos. El servei privat. El transport escolar i de menors. Transport de mercaderies perilloses.
  
Tema 38. Alcoholemia. Legislació aplicable. Taxes d'alcoholemia. Normes d'aplicació per a les proves reglamentàries. Infraccions i diligències policials.
  
Tema 39. Els accidents de trànsit: concepte i consideracions prèvies. Causes, classes i fases. Actuacions de la policia local en accidents de trànsit: d'urgència i tecnicoadministratives.
  
Tema 40. La senyalització. Òrgans competents en matèria de trànsit i seguretat vial. El Consell Superior de Trànsit. Especial consideració de les competències municipals.
  
Grup cinqué. Historial local
  
Tema 41. Història local de Banyeres de Mariola. El terme municipal. Situació geogràfica. Clima. Població. El casc urbà. Guia de carrers. Llocs d'interés. Costums i tradicions locals. Festes tradicionals.
  
Annex V
  
Barem de mèrits. Fase concurs
  
D'aplicació únicament al personal que tinga la condició de funcionari interí amb anterioritat al dia 17 de maig de 1999, d'acord amb el que estableix l'article 39 de la Llei 50/1998, de 30 de desembre, de Mesures Fiscals, Administratives i d'Ordre Social, junt amb la disposició transitòria quarta de la Llei 6/1999, de 19 d'abril, de la Generalitat Valenciana, de Policies Locals i de Coordinació de Policies Locals de la Comunitat Valenciana i Decret 89/2001, de 24 d'abril, del Govern Valencià.
  
1. S'atorgaran 5 punts als aspirants que hagen obtingut el nomenament interí en els cossos de policia local de la Comunitat Valenciana amb anterioritat a l'entrada en vigor de la Llei 6/1999, de 19 d'abril, de la Generalitat Valenciana, de Policies Locals i de Coordinació de Policies Locals de la Comunitat Valenciana, mitjançant la superació de proves selectives consistents, almenys en el coneixement del temari exigit en aquell moment per a l'accés a l'escala i categoria de la qual procedesquen.
  
2. S'atorgaran 3 punts als aspirants que acrediten posseir una titulació superior a l'exigida per a la participació en les proves selectives de què es tracte.
  
- Grup B: 1,5 punts
  
- Grup A: 3 punts.
  
3. Els serveis efectius prestats en aquest cos i escala de la policia local per als funcionaris interins nomenats amb anterioritat a l'entrada en vigor de la Llei 6/1999, de 19 d'abril, de la Generalitat Valenciana, de Policies Locals i de Coordinació de les Policies Locals de la Comunitat Valenciana, es valoraran en la seua totalitat de la manera següent, fins a un màxim de 15 punts.
  
- 6 anys complets o més: 15 punts
  
- 5 anys complets: 14 punts
  
- 4 anys complets: 12 punts
  
- 3 anys complets: 10 punts
  
- 2 anys complets: 8 punts
  
- 1 any complet: 6 punts
  
- per cada mes complet: 0,50 punts
  
4. La realització de cursos de formació en l'Institut Valencià de Seguretat Pública, es valorarà fins a un màxim de 7 punts, d'acord amb el barem següent:
  
 Diploma Certificat Certif. aprof.
  
Nombre d'hores d'assistència d'aprofitam. excel.lent
  
De 20 a 50 h 0,5 1 2
  
De 51 a 100 h 1 2 4
  
De 101 a 150 h 2 3 6
  
De 151 a 200 h 3 4 8
  
De 201 a 250 h 4 5 10
  
Més de 250 h 5 7 14
  
Annex VI
  
Model d'instància
  
Sr./Sra ... de ... anys d'edat, d'estat ..., natural de ... (...), amb domicili a ... (...), carrer o plaça ?, núm. ..., amb número de telèfon ?., i DNI núm. ...
  
EXPOSE: Que assabentat/da de la convocatòria per a cobrir una plaça d'agent de policia local de Banyeres de Mariola, vacant en la plantilla del personal funcionari de l'Ajuntament d'aquesta localitat, per procediment de consolidació de l'ocupació temporal i complint els requisits de: a) Ser espanyol. b) Estar en possessió del Títol de Batxiller Superior o equivalent, o complides les condiciones per a obtindre'l en la data en què acabe el termini de presentació d'instàncies. c) No patir cap malaltia o defecte físic que impedesca l'exercici de les corresponents funcions i tenir l'estatura mínima. d) Tenir complits els 18 anys d'edat sense excedir de l'edat de 30 anys. e) No haver estat separat mitjançant expedient disciplinari, del servei de l'estat, de les comunitats autònomes, de les entitats locals o de qualsevol altra institució jurídica pública ni trobar-se inhabilitat per a l'exercici de les funcions públiques. f) Posseir els permisos de conducció de vehicles de les classes A i B; i es compromet a prestar jurament o promesa establit en el Reial Decret 707/1979, de 5 d'abril;
  
SOL·LICITA: Ser admés/a a les proves selectives a què es refereix la present instància. Així mateix DECLARA que són certes les dades consignades en aquesta, i que reuneix els requisits exigits, i es compromet a provar documentalment totes les dades que figuren en la sol·licitud.
  
(Lloc, data i firma)
  
SR. ALCALDE PRESIDENT DE L'AJUNTAMENT DE BANYERES DE MARIOLA.